google/wiki40b huggingface dataset:
Helios Engros

Helios Engro er en norsk grossist for biologisk-dynamisk og økologisk mat, kosmetikk, tekstiler. Helios selger både gjennom egne butikker og andre helsekostforretninger. Det finnes tre egne Helios-butikker (2009).
Helios stiller strenge krav til dyrkingsmåte og videreforedlingsprosessen. Ingen av varene Helios selger er bestrålt, homogenisert eller genmodifisert, og heller ikke behandlet med kjemiske plantevernmidler, konserveringsmidler eller smaksforsterkere. Av matvarer foretrekker Helios produkter som er biologisk-dynamiske eller økologiske. Helios selger også fairtradeprodukter fra Max Haavelar. Helios selger også naturkosmetikk, naturtekstiler, vaskemidler og formingsmateriell, fra seriøse leverandører. Også i disse varekategoriene finnes det varer med økologiske ingredienser, noe som alltid prioriteres når det velges ut varer.

Historikk

Helios startet som et knøttlite initiativ av bevisste fruer i Oslo, i kretsen rundt Antroposofisk Selskap. Butikken solgte grønnsaker og annen biologisk-dynamisk og økologisk mat, og var til å begynne med bare åpen i forbindelse med møter i Antroposofisk Selskap. I 1969 kom den første ordentlige butikken. Helios var da et andelslag, men ble senere en stiftelse. 
Interessen for biologisk-dynamisk og økologisk mat økte i løpet av 1970- og 80-tallet, og det var Helios som møtte denne etterspørselen. På 1990- og 2000-tallet økte etterspørselen enda mer og Helios vokste. Helios etablerte rundt 20 egne butikker rundt om i Norge og fikk et meget stort vareutvalg. Helios drev også en egen mølle. Samtidig oppstod det problemer med å oppnå nødvendig inntjening. Våren 2008 gikk Helios konkurs. Både butikkene, varelageret og merkevaren ble kjøpt av Validus. Helios er således ikke lengre en stiftelse, men driver etter de samme verdiene som før. Omtalen og interessen for giftfri mat og økologisk livsførsel viser at eksistensgrunnlaget for Helios som butikk og grossist er til stede.
Agim Çeku

Karriere

Çeku er uteksaminert både fra Den militære høyskolen i Beograd (Serbia) og Det militære akademiet i Zadar (Kroatia). Han startet sin militærkarriere i 1984 i det jugoslaviske forsvaret hvor han fram til 1991 var tropp kommandant. Da oppløsningen av Jugoslavia startet ble Çeku en del av det nystartede kroatiske forsvaret hvor han til å begynne med var artillerikommandant. Under krigen mellom kroatene og serberne ble Çeku dekorert ni ganger og i 1995 hadde han graden brigadegeneral. Fram til Kosovo-krigen jobbet han ved det kroatiske forsvarsdepartementet. I mars 1999 ble Çeku en del av UÇK (Kosovos frigjøringshær) hvor han var generalstabssjef. Etter krigen hadde Çeku oppnådd graden general løytnant og ble øverste leder for TMK som i all hovedsak besto av tidligere UÇK-medlemmer. I mars 2006 meldte han seg inn i partiet Alliansen for Kosovos Fremtid (AAK) og ble Kosovos statsminister. I november 2007 var det valg i Kosovo og partiet til Çeku gjorde det relativt dårlig. I januar 2008 gikk han av som statsminister og Hashim Thaçi overtok. Çeku har forlatt AAK og signalisert at han vil stifte sitt eget politiske parti.

Familieliv*

Çeku er gift med en kroatisk kvinne og de har tre barn sammen. Under Kosovo-krigen ble både faren, Hasan Çeku, og broren, Kadri Çeku, drept av serbere i det som er kjent som Qyshk/Cuska-massakren hvor 44 sivile albanere ble først massakrert og så brent.
Paroxoplus

Utseende

Middelsstore, slanke, gule og svarte trebukker. Antennene er tynne og svarte, litt lengre enn kroppen. Pronotum er rundet med en liten tann på sidene. Dekkvingene er jevnbrede. Beina er middels lange, lårene slanke.

Utbredelse

Artene er kjent fra Fransk Guyana, Brasil og Peru.
En moderne familie

Handling

Serien følger tre familier, knyttet sammen gjennom Jay Pritchett og hans barn, Claire Dunphy og Mitchell Pritchett. 
Jay har giftet seg på nytt, med Gloria Delgado Pritchett som han har sønnen Fulgencio (Joe) Pritchett med, i tillegg til Glorias sønn fra sitt tidligere ekteskap, Manny Delgado. 
Jays Datter, Claire, er en husmor gift med Phil Dunphy, en eiendomsmegler og selverklært "kul pappa". Sammen har de tre barn: Haley Dunphy, en stereotypisk jålete og klumsete tenåringsjente, Alex Dunphy, en nerdete, smart jente, og Luke Dunphy, en noe uhåndterlig og lite gjennomtenkt gutt.
Jays sønn, advokaten Mitchell Pritchett er gift med Cameron Tucker, og sammen har de adoptert en vietnamesisk jente,  Lily Tucker-Prichett.
Familien representerer en moderne familie og serien baserer seg på komiske situasjoner som mange familier møter i virkeligheten.
Nå vandrer fra hver en verdens krok

«Nå vandrer fra hver en verdens krok» er en julesalme av Jonas Dahl fra 1895. Hans sønn Alf Fasmer Dahl laget melodien i 1905. Den står som nr. 68 i Norsk Salmebok.
Fredrikstad og Omegn Boligbyggelag

Fredrikstad og Omegn Boligbyggelag (FOBBL) ble startet i 20. juli 1963 var et boligbyggelag som opererte i Kråkerøy, Onsøy, Rolvsøy, Råde, Hvaler, Sellebakk og Torp. Det meste av virksomheten var imidlertid lokalisert til byområdet Fredrikstad.
Boligbyggelaget hadde ca. 13 000 medlemmer og forvaltet 5 300 boliger i 179 borettslag, sameier og andre selskap.
FOBBLs første borettslag ble bygget på Kongsten og var innflytningsklart i 1951.
Fredrikstad og Omegn Boligbyggelag var en del av Norske Boligbyggelags Landsforbund (NBBL) og fusjonerte 1. oktober 2011 med Oslo Bolig- og Sparelag.
Ungdomslaget Vårbrudd

Ungdomslaget Vårbrudd i Vadsø ble stiftet 25. oktober 1896 etter initiativ av doktor Andreas Kløvstad (1866-1950). På dette møtet ble lagets første styre valgt: Tollinspektør M.E.Steen, frk. K. Hagemann, politifullmektig A.Hillestad, frk. A.Grønvigh, doktor A. Kløvstad, overrettsaktører H. Bollstad (formann) og tollbetjent W. Haagensen.
Ungdomslaget Vårbrudd i Vadsø var en av de første frilynte ungdomslagene i Finnmark. I formålsparagrafen står det blant annet “å samle folk av begge partier, kvinner og menn, til gjensidig belæring og underholdning gjennom foredrag, diskusjoner, opplesning, sang o.l. I laget kan alle ting, som interessen behandles. Både over politiske, sosiale og lignende spørsmål kan det holdes foredrag og diskusjon.” 
Laget hadde en klar nasjonal profil. I utgangspunktet skulle laget være upolitisk, men den radikale og venstresympatiserende linjen med en klar kritisk holdning til presteskap og andre øvrighetspersoner fikk et flertall som ville at politiske spørsmål skulle kunne drøftes i laget. Dette førte til strid og splittelse i laget. I november 1896 dannet det konservative mindretallet ungdomsforeningen “Godt Haab”.
Ungdomslaget Vårbrudd opphørte i generalforsamlingen 16. april 1996. Lagets seksjon i selskapslokalet Vårbrudd, bygningens andre etg., ble overdratt til Lions Club Vadsø.
I Whistle a Happy Tune

«I Whistle a Happy Tune» er en amerikansk sang fra Rodgers' og Hammersteins musikal, The King and I. Den blir sunget av Anna Leonowens til hennes sønn Louis etter at teppet heises i første akt for å overtale ham om ikke å være redd, mens de ankommer Siam for å tjene kongen.
En versjon med Andy Williams ble utgitt på hans LP-plate Andy Williams Sings Rodgers and Hammerstein i 1958.

Norsk versjon

Hartvig Kiran har skrevet en nynorsk tekst. Den nynorske tittelen er «Eg plystrar ein lystig låt».
Diskvolum

Innenfor operativsystemer er et diskvolum eller en logisk disk betegnelsen på et tilgjengelig lagringsområde innenfor et filsystem, typisk (men ikke nødvendigvis) i form av en partisjon på en harddisk. Selv om et diskvolum kan være forskjellig fra fysiske harddisker, kan det aksesseres innenfor operativsystemets logiske grensesnitt. Et diskvolum er likevel ikke det samme som en partisjon.
Polarstar Peak

Polarstar Peak er en fjelltopp på over 2400 moh, som står 3 nautiske mil (6 km) nord for Mount Ulmer i nordlige deler av Sentinel Range. Det ble oppdaget av Lincoln Ellsworth på den transantarktiske flyturen hans den 23. november 1935. Det ble navngitt av Advisory Committee on Antarctic Names (US-ACAN) etter flyet «Poler Star» som Ellsworth gjorde denne historiske flyturen med.
Sefer jetsira

Sefer jetsira (hebraisk ספר יצירה, «formingens bok») er jødedommens eldste kjente esoteriske skrift.
Det består for det meste av spekulasjoner om hvordan det skjedde da Gud skapte verden. Teksten kan virke uorgansiert og tunglest.
I henhold til jødisk folklore er boken skrevet av Adam, som ga den videre til Noa og siden til Abraham. Hentydningen til skriftet i en babylonsk versjon av Talmud kan tyde på at det er gammelt, men det trenger ikke å være i den formen vi nå kjenner det. Enkelte elementer i skriftet kan tyde på et babylonsk opphav, og språklig kan det muligens dateres til ca 200 f.Kr., eventuelt år 200 e.Kr. Enkelte religionshistorikere mener at teksten, slik den nå er kjent, faller naturlig inn i en kontekst av jødiske kabbalahtekster fra 900-tallet.
Kabbalismens lære om sefirot som verdens grunnmønster stammer fra Sefer jetsira.
Utdrag fra boken er oversatt til norsk og utgitt i samlingen I begynnelsen, 2000.
Bach an der Donau

Geografi

Bach an der Donau befinner seg som navnet tilsier ved Donau , sørøst for byen Regensburg.

Historie

Kommunens navn er avledet av bekken Perlbach ved landsbyen Bach (norsk: bekk). Inntil 1803 hørte kommunens område til Hochstift Regensburg. Stedet har vært kjent som vindistrikt helt siden middelalderen og hadde i det 15. århundret et vinmesterkontor. Idag produseres i mindre skala vin under varemerket Regensburger Landwein.
Stephanorrhina simplex

Utseende

En middelsstor ( millimeter) gullbasse, slank, rødbrun til grønn. Arten har en noe slankere kroppsform enn de andre Stephanorrhina-artene. Denne arten skiller seg fra de andre Stephanorrhina-artene ved at dekkvingene ikke har hvite flekker.
Hannen har to korte, firkantede horn.

Levevis

De voksne billene eter på frukt og blomster. Utviklingen tar 6-8 måneder, de voksne billene kan leve i 3-4 måneder.

Utbredelse

Arten er utbredt i Zimbabwe og Mosambik.
Fonn

Fonn (norrønt Fǫnn, «snøfonn») er gyger, en kvinnelig jotne, og representerer en form for eldre naturguddom som er vagt definert i norrøn mytologi. Hun er datter av Snø, som synes å være en personifisering av snø, søster av Torre («barfrost»), Mjoll («fint snøfokk»), og Driva («snødrev»), som alle synes å være aspekter av Snøs personifisering. Snø nedstammer fra Fornjot. Fonn er forøvrig tante til Nór, hvis veier han fulgte på leting etter sin antatt bortrøvede søster Goi, er Orknøysagaenes legendariske forklaring på navnet Noreg, av norrønt Nórvegr. Fonn er følgelig også tante til Gór.
Dúnedain

Historie

Dúnedain var etterkommere etter alvevennene i det første tideverv som sammen med alvene kjempet mot Morgoth og som fikk øya Numènor av Valaene som belønning.
Dúnedain kom til Midgard på slutten av andre tideverv, de var restene av de trofaste, de som ikke stolte på Sauron i Numènor og flyktet før øya sank. I Midgard grunnla de to kongedømmer, Arnor og Gondor, landene ble styrt høykongen Elendil frem til den siste alliansen av alver og menn og Saurons første fall. Arnor ble kraftig svekket i løpet av krigen og i løpet av det tredje tideverv og ble delt i tre. For Gondor gikk det bedre, men på slutten av det tredje tidevervet var også Gondor kraftig svekket av borgerkrig og press utenfra.
Latterugle

Habitat og utbredelse

Latterugle fantes bare på New Zealand, hvor hovedarten var på Sørøya og Stewart Island og underarten «rufifaces» var på Nordøya. Men det er funnet bein på Chathamøyene.
Den levde og hekket mellom klipper i åpent landskap og skogkant.
Omid (navn)

Etymologi

Omid betyr «håp» på persisk.
Ümit og Umut er tyrkiske former av navnet. Umid er en usbekisk form av navnet.
Toshiko Akiyoshi

Biografi

Hun vokste opp i Kina og Japan, og begynte å ta pianotimer som 7-åring. Fra hun var 16, spilte hun på lokale klubber i Beppu i Japan. I 1952 ble hun oppdaget av Oscar Peterson, som anbefalte henne for plateprodusenten Norman Granz. I 1953 spilte hun inn sitt første album, Toshiko's Piano, med Herb Ellis, Ray Brown og J. C. Heard.
Fra 1956 studerte hun ved Berklee College of Music i Boston,  med Herb Pomeroy, Madame Chaloff, og Richard Bobbitt. Gjennom Bobbitt ble hun kjent med Joseph Schillinger's System of Musical Composition, som påvirket hennes tilnærming til komposisjon.  18. mars 1956, ble hun kjent over hele USA, da hun gjestet det populære TV-programmet What's My Line?
I 1972 bosatte hun seg i Los Angeles, og året etter etablerte hun et kritikerrost storband sammen med saxofonisten Lew Tabackin. Akiyoshi komponerte og arrangerte musikken, og bandet spilte inn sitt første album, Kogun, i 1974. Bandet gjorde stor suksess og etablerte seg som et av de viktigste storbandene i jazzen.
Bandet ble reorganisert da hun flyttet til  New York City i 1982. I denne perioden turnerte hun også med mindre grupper, og gjorde flere innspillinger som solopianist, og som leder av ulike småband. Det store orkesteret spilte i syv år hver mandag på Birdland, fram til 2003. Etter dette har hun konsentrert seg om pianist-karrieren, samt en rekke engasjementer som gjestende bandleder.
Som utøver er hun inspirert av Bud Powell, Charles Mingus m.fl. Hennes komplekse, harmonisk rike musikk for storband er klart innenfor jazztradisjonen, ispedd impulser fra hennes japanske bakgrunn.

Diskografi

Siden debuten for Norgran Records i 1954, har Akiyoshi gitt ut innspillinger i eget navn hvert år i over 50 år.  Dette har resultert i en rekke album med både små og store besetninger, for selskapene Victor/BMG, Nippon Columbia, Toshiba, Discomate, Nippon Crown og andre japanske selskaper, og for Norgran/Verve, RCA, Columbia/Sony, Concord og hennes eget amerikanske selskap. Alle storband-innspillingene og nesten samtlige produksjoner fra hennes tidlige karriere har vært gjenutgitt på CD, og det er også laget videoproduksjoner.
La Franciade

La Franciade (Frankiaden, 1572) er tittelen på et nasjonalt epos skrevet på fransk av Pierre de Ronsard (1524–1585), leder for den litterære gruppen La Pléiade, forsøkte å hedre kong Karl IX av Frankrike i storslått klassisk dikt i henhold til de strenge gresk-romerske forbilder.
Det er diktet i tistavelsers vers (italiensk decasillabo), et episk versemål benyttet hovedsakelig av sørlige slavere, og var uvanlig på fransk, men ble benyttet etter ønske av kong Karl IX selv. Hvert vers består av nøyaktig ti stavelser. Diktet har som emne Frankrikes historie, allegorisk fortalt via Francien eller Francus, en sønn av Hektor, og således kunne Frankrikes opprinnelse knyttes til antikkens Troja.
Opphavet til denne nasjonale forestillingen tok Pierre de Ronsard fra en åndelig forløper til La Pléiade i Jean Lemaire de Belges verk Les Illustrations de Gaule et Singularités de Troie (1510–1514) som knyttet det keltiske Gallia (Frankrike) til ankomsten av frankerne med den trojanske «Francus», og keltiske Germania (Tyskland) til ankomsten av «Bavo», søskenbarn av Priamos (far til Hektor og Paris), og på dette viset konstruerte han en glansfull slektstavle til kong Pipin den yngre og Karl den store.
Pierre de Ronsard hadde storslåtte planer for sin nasjonale epos La Franciade, men hadde ikke krefter til å fullføre det. Kun 4 av planlagte 24 bind ble utgitt. Til tross for diktets klassiske forbilder i henhold til Homer og Vergil er det heller ikke betraktet som vellykket. Dets verselinjer mangler kraft og storhet, fortellerstrukturen er langsom og gjentagende, og dets troskap til de klassiske forbilder, hovedsakelige Vergil er hemmende. Men det hadde uansett en betydelig innflytelse på teorien og praksisen av historiske epos i løpet av 1500-tallet og 1600-tallet.
Etter å ha mistet motet og i tillegg gunst da kongen døde og ved tronbestigelsen til kong Henrik III av Frankrike, trakk Ronsard seg tilbake til klosteret Croix-Val.
Galskap

Etymologi

Galskap brukes vanligvis for å beskrive tåpelig og meningsløs oppførsel, brudd på sosiale normer samt når en person blir til fare for seg selv eller andre. Galskap var den vanlige betegnelsen på bedrifter utført av psykisk syke mennesker helt inntil slutten av det forrige århundre.
Galskap kan virke stigmatiserende og blir vanligvis ikke brukt lenger innen psykologien. Men derimot blir galskap ofte brukt innen politikken, samt i debatter for å underminere og latterliggjøre motstandere; da ofte akkompagnert av himling med øynene.
Innen kunst, musikk og litteratur kunne «galskap» faktisk være en stor fordel. Mange store forfattere, komponister og kunstnere skal ha lidd av en eller annen form for «galskap».
Mange tilfeller av «galskap» ligger gjerne i et grenseland hvor man hverken faller innunder kategorien «frisk» eller «syk», men heller et sted midt i mellom.
Endre Kirkesola

Endre Kirkesola, (født 12. januar 1976 i Kristiansand) er en norsk musiker, arrangør, låtskriver, lydtekniker og plateprodusent i Oslo.
Kirkesola er født og oppvokst i Kristiansand. Etter noen år som bassist med diverse sørlandske artister, startet han i 2000 dUb studio i Kristiansand.
Han begynte i 2001 å jobbe som lydtekniker for en rekke artister som Carpathian Forest, Blood Red Throne, Tömmermenn, Sirenia og Immortal.
Via della Conciliazione

Via della Conciliazione (italiensk for «forsoningens gate») er en berømt gate i Roma. Den går fra Largo Giovanni XXIII ved elven Tiberen og Castel Sant'Angelo frem til Piazza Pio XII foran Petersplassen og knyter slik Peterplassen og Peterkirken til de sentrale byområdene.
Gaten ble anlagt i årene mellom 1936 og 1950 etter tegninger av arkitektene Marcello Piacentini og Attilio Spaccarelli til minne om Lateranoverenskomsten fra 1929 mellom Vatikanstaten og den italienske staten.
Det hadde gjennom århundrene vært flere ulike planer om å åpne opp og knytte Peterplassen og Vatikanet nærmere den øvrige byen. De siste av disse planene var mer politisk betinget, da de deler av Kirkestaten som lå utenfor Vatikanet, blant annet i Borgo-området i Roma hvor gaten begynner, ble inkludert i den nye italienske statsdannelsen under Italias samling, noe som førte til at pavene opplevde seg selv som fanger i Vatikanet. I de neste årtiene, nektet pavene å forlate Vatikanet for å unngå at det ble oppfattet som om paven hadde godkjent den italienske overhøyheten over Roma og de tidligere pavelige besittelsene. Krefter i det fascistiske italienske politiske liv håpet at dette ville føre til at pavens innflytelse ble så redusert at også Vatikanet kunne legges under italiensk kontroll. Da dette imidlertid ikke skjedde, førte dette til Lateranoverenskomsten i 1929.
Benito Mussolini hadde store planer om at gaten skulle ble en hyldest til den fascistiske staten, men siden det tok så langt tid å ferdigstille gaten, ble den ferdig først lenge etter av fascismen var avviklet i Italia.
Avslutningen av gateanleggelsen ble markert ved plasseringen av den siste obelisken i det hellige året 1950 som et markering av dette. Gaten er nå som hovedankomsten til Vatikanet og Petersplassen og fungerer som en forlengelse av denne. Ved enkelte anledninger, som for eksempel under Johannes Paul IIs begravelse har gaten fungert som en del av plassen, slik at denne får kapasitet til å romme enda flere besøkende.
Artikkelen har ingen egenskaper for offisielle lenker i Wikidata
Palauig

Palauig (Bayan ng Palauig) er en kommune i Filippinene. Kommunen ligger på øya Luzon, og tilhører provinsen Zambales. Folkemengden er på 29 983 innbyggere.
Ute i havet ligger Panatagrevene (Scarborough Reefs) som tilregnes administrativt Panauig.
Massimo Luongo

Landslaget

5. mars 2014 fikk han sin første landskamp for Australia mot Ecuador.
Han ble tatt ut til Fotball-VM 2014 i Brasil .
Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias tropp til VM i fotball 2018 i Russland.
Uri Geller

Bakgrunn og arbeid

Geller er født i Tel Aviv av jødiske foreldre fra Ungarn og Tyskland. Han var fallskjermsoldat i den israelske hæren og deltok i seksdagerskrigen i 1967 hvor han ble skadet . Han jobbet som modell i 1968 og 1969 og begynte på samme tid å opptre som tryllekunstner i israelske nattklubber. Han ble utover på 1970-tallet kjent gjennom diverse TV-opptredener, hvor han opptrådte med paranormale evner som telekinese, vannfinning med ønskekvist og telepati. I etterkant av progammene ble det rapportert om klokker som stoppet eller gikk fortere og metallobjekter som ble bøyd hjemme hos seerne. Selv påstår Geller at han har fått kreftene sine fra en fjern planet kalt Hoova via et romskip, som kretser rundt Jorden, det såkalte IS, en forkortelse for Intelligence in the Sky. Geller påstår at han stod i kontakt med romskipet som barn, og oppdaget kreftene sine som tenåring. Amerikanerne Harold Puthoff og Russell Targ foretok en rekke tester av Geller på Stanford Research International, og publiserte en avhandling som konkluderte med at han er i besittelse av overnaturlige evner. Forsøksresultater og metoder avslører imidlertid at Geller hadde rike muligheter for å lure forskerne ved hjelp av diverse tricks. Ikke minst har tryllekunstneren James Randi vært i stand til å oppnå presis samme resultater. Når Randi har overvært vitenskapelige tester av Geller, har Geller klart seg påfallende dårlig, og han har nektet å opptre med Randi til stede, fordi han påstår at Randis skepsis blokkerer for evnene hans.
Den 15. september 2000 hevdet Geller at det var han som, ved hjelp av tankens kraft, stanset oppstigningen av OL-ilden under åpningsseremonien i Australia,  og han påstår at han to ganger har fått Big Ben i London til å stanse.
Geller opplyser at han har lagt seg opp en formue ved arbeid for en rekke gruveselskaper, som betaler ham en million dollar for å prøve å finne gull, olje eller annet, enten ved å sitte med et kart foran seg, eller ved å fly i helikopter over det aktuelle området. I 1989 kontaktet han angivelig det sovjetiske romforskningsinstituttet og tilbød å reparere den nedslitte Phobos-satellitten deres ved tankens makt. Det skal de ha takket nei til. Til gjengjeld skal NASA ha bedt ham om å reparere en defekt antenne på Galileo-romsonden. Dette benektes av NASA selv, men Geller påstår at han i samme forbindelse tilbød dem å hente et Hasselblad-kamera som en av Apollo-astronautene etterlot på månen. Han hevder at det ikke ble av fordi NASA forbød ham å gjøre dette.
Geller har hevdet at han er en slektning av den kjente psykoanalytikeren Sigmund Freud. Geller har både engasjerte tilhengere og kritikere.  Han har skrevet 16 bøker, både skjønnlitteratur og annet.  Han bor nå i Berkshire, Storbritannia.
Hindustan Aeronautics Limited

Hindustan Aeronautics Limited, forkortet til HAL, er en indisk flyprodusent. HAL ble opprinnelig etablert i 1940 under navnet Hindustan Aircraft Limited, men skiftet navn til nåværende etter en fusjon med Aeronautics India Limited i oktober 1964.
HAL har produsert fly både på lisens, 
og egenutviklede flytyper. I 1951 fløy treningsflyet HT-2 for første gang, den første flytypen som ble utviklet og produsert i India. Andre egenutviklede produkter inkluderer jagerflyet HF-24 Marut og treningsflyet HPT-32 Deepak.
Lisensproduksjon inkluderer blant annet jagerflyet MiG-21, og angrepsflyene MiG
-27M og Jaguar.
Andre lisenseproduserte fly er det britiske passasjerflyet Avro 748. som i indisk versjon fikk navnet HAL-748.
Fabrikken ligger i Bangalore  i den indiske delstaten Karnataka
Frem til Bangalore internasjonale lufthavn ble åpnet i 2008 var fabrikkens flyplass Bangalores offisielle lufthavn.